****

Creu cynhwysiant cymdeithasol, ysbrydoli uchelgais artistig a darparu adnodd ar gyfer y gymuned ehangach

​

**Enw'r Polisi Cyfle Cyfartal**

|  |  |
| --- | --- |
| **Llofnodwyd:**  **Cytunwyd yng nghyfarfod yr Ymddiriedolwyr 8fed Tachwedd 2021** | **Dyddiad: 8fed Tachwedd 2021** |
| **Dyddiad adolygiad:**  **Tachwedd 2022** |

**Adroddiad o fwriad:**

Mae Celf o Gwmpas wedi ymrwymo i sicrhau cyfle cyfartal i bawb. Rydym yn rhannu gweledigaeth Cyngor Celfyddydau Cymru ar gyfer ‘Cymru greadigol lle mae’r celfyddydau yn ganolog i fywyd a llesiant y genedl, gan wneud ein sir yn lle cyffrous a bywiog i fyw, gweithio ac ymweld âhi. Golyga hyn cydnabod hawl ddiwylliannol ac anghenion creadigol pob unigolyn a chymuned ar draws Cymru.’

Mae Celf o Gwmpas yn cydnabod y cyfrifoldebau cyfreithiol penodol sydd gan y sector cyhoeddus yng Nghymru i gefnogi a helpu i ddatblygu’r gwaith cydraddoldeb. Mae’r dyletswyddau cyffredinol sy’n rhan annatod a phwysig o’r mecanweithiau ar gyfer sicrhau bod nodau Deddf Cydraddoldeb 2010 yn cael eu cyflawni yn cynnwys rhoi sylw dyledus i’r angen i:

1. ddileu gwahaniaethu anghyfreithlon, aflonyddu ac erledigaeth ac ymddygiad arall a waherddir gan y Ddeddf

2. hyrwyddo cyfle cyfartal rhwng pobl sy'n rhannu nodwedd warchodedig berthnasol a'r rhai nad ydynt

3. meithrin cysylltiadau da rhwng pobl sy'n rhannu nodwedd warchodedig a'r rhai nad ydynt.

Mae Celf o Gwmpas yn bwriadu bodloni a rhagori ar y gofynion cyfreithiol hyn. Ein huchelgais yw bod yn sefydliad celfyddydol sy’n gosod safon uchel yn ei ymarfer gan gydnabod, gwerthfawrogi a dathlu amrywiaeth, chwalu rhwystrau a gweithio’n barhaus i wella ardaloedd lle mae data ac ystadegau’n dangos meysydd o wendidau.

​

**Cyfrifoldebau:**

1. **Cyfrifoldebau ymddiriedolwyr:** Bwrdd Ymddiriedolwyr Celf o Gwmpas sydd â’r cyfrifoldeb cyffredinol a therfynol am weithredu, monitro ac adolygu’r polisi hwn.
2. **Cyfrifoldebau staff:** Mae gan staff Celf o Gwmpas gyfrifoldeb i sicrhau eu bod yn ymwybodol o’r cyfrifoldebau cyfreithiol a nodir yn y datganiad o fwriad ac nid yn unig yn cydymffurfio â’r Ddeddf Cydraddoldeb wrth gyflawni eu gwaith ond hefyd yn gefnogol i greu diwylliant sefydliadol lle caiff amrywiaeth ei ddathlu.

Mae hyn yn cynnwys cymryd rhan weithredol mewn gweithio ar yr amcanion a osodwyd yn y cynllun gweithredu.

Er na fydd gwirfoddolwyr ac aelodau staff llawrydd yn gyfrifol am roi’r cynllun gweithredu ar waith, bydd gan bob aelod o staff y cyfrifoldeb o gydweithio i wneud Celf o Gwmpas yn sefydliad arweiniol, gan osod safonau uchel ar gyfer sefydliadau celfyddydol eraill yn lleol ac yn genedlaethol.

1. **Cyfrifoldebau mynychwyr gweithdai a phawb sy'n defnyddio adeiladau Celf o Gwmpas:** Rhaid i bawb sy’n mynd i mewn i adeiladau Celf o Gwmpas neu’n cymryd rhan mewn gweithdai barchu eraill a helpu i ddileu gwahaniaethu anghyfreithlon, aflonyddu ac erledigaeth ac ymddygiad arall sy’n cael eu gwahardd gan y Ddeddf.

**Amcanion Cydraddoldeb Strategol Celf o Gwmpas**

**1. Ymgysylltu, ymgynghori a hysbysu ag artistiaid a'r gymuned yr ydym yn anelu at ei chyrraedd ac wrth wneud hynny, herio a chwestiynu ein gwybodaeth a'n profiad**

**2. Datblygu gweithlu sy'n adlewyrchu amrywiaeth Cymru.**

**3. Gweithio i sicrhau cyfleoedd gyrfa teg a chyfartal, telerau ac amodau, DPP a chyflog i bawb sy'n gweithio i Celf o Gwmpas**

**4. Cynyddu amrywiaeth y rhai sy'n ymgysylltu â'r celfyddydau mewn gweithdai a digwyddiadau.**

**Trefniadau a gweithdrefnau:**

**​** Gweler Cynllun Gweithredu Cydraddoldeb – atodiad 1

**Codi ymwybyddiaeth a hyfforddiant**

* **​**Datganiad cyfle cyfartal (CC) a chyfrifoldebau i'w cynnwys yn y Llawlyfr Staff ac yn ystod hyfforddiant sefydlu
* Gwybodaeth CC i'w harddangos ym mynedfa Canolfan Celf
* Gwybodaeth a chyfrifoldebau CC i'w cynnwys yng nghyfrifoldebau'r llogwyr
* Mwy o adnoddau DPP CC a chyfleoedd i'w nodi, eu costio a'u darparu

​